Michael Meier

**Michael Meier** (1928–2022) var en tysk ordensgeistlig og katolsk erkebiskop av Mount Hagen i Papua Ny-Guinea.

## Liv og virke
### Bakgrunn
Michael Meier gikk først på barneskolen i Walkertshofen, og fra september 1942 på gymnasiet i Landshut. Meier ble kalt inn til Reichsarbeitsdienst i november 1944, og kort tid etter til Wehrmacht. Etter at han ble løslatt fra amerikansk fangenskap i slutten av juli 1945, gjenopptok han skolegangen ved gymnasium i Regensburg. Han ble uteksaminert i juni 1950. 

Samme år sluttet Michael Meier seg til Steylermisjonærene og fullførte novisiatet i Sankt Augustin. Den 1. mai 1952 avla han sine første løfter. Deretter studerte han filosofi og katolsk teologi. Meier avla sine evige løfter i desember 1956.

### Prest
Han ble presteviet den 30. mai 1957 av den apostoliske vikar av Larantuka, Gabriel Wilhelmus Manek. Deretter fortsatte han studiene ved Det pavelige gregorianske universitet i Roma, hvor han tok doktorgraden i kirkehistorie i juni 1961 med sin avhandling *Die Negermission SVD im Süden der USA*.

Meier virket så som prest i Liverpool og lærte engelsk før han ble sendt som misjonær til Papua Ny-Guinea i juli 1962. Der virket han i 14 måneder i det apostoliske vikariat Mount Hagen. Michael Meier underviste i kirkehistorie og bibelsk eksegese i Marburg i Australia i 1964 og kirkehistorie, fundamentalteologi og patrologi ved Holy Ghost Seminary i Alexishafen fra 1965 til 1969. Han var også dens økonom. I 1970 ble han misjonær i høylandet rundt Mount Hagen. Der viet han seg spesielt til ungdomssjelesorgen og bygde et ungdomshus. Fra 1973 var Michael Meier generalvikar for bispedømmet Mount Hagen og fra 1977 også pastor i Holy Trinity Cathedral og fra 1980 pastor i prestegjeldet St. Paul i Mount Hagen.

### Koadjutorerkebiskop av Mount Hagen
Pave Johannes Paul II utnevnte ham til koadjutorerkebiskop av Mount Hagen den 2. juli 1984. Han ble ordinert til biskop av erkebiskopen av Mount Hagen, George Elmer Bernarding, den 15. august samme år ved Rebiamul Oval i Mount Hagen. Medkonsekratorer var erkebiskop Francesco De Nittis, apostolisk pro-nuntius til Papua Ny-Guinea, og Gregory Singkai, biskop av Bougainville.

### Erkebiskop av Mount Hagen
Med pensjoneringen av George Elmer Bernarding den 7. mars 1987, etterfulgte Michael Meier ham som erkebiskop av Mount Hagen. Hovedfokuset i Meiers arbeid var gjennomføringen av vedtakene fra Det andre Vatikankonsil og integrering av lekfolk i kirkens lederstrukturer, samt utvidelse av utdanningssystemet og omsorg for HIV-smittede mennesker. Han var også en av grunnleggerne av *Religious Television Association of Papua New Guinea* (RTA) i 1993 og grunnla radiostasjonen *Trinity FM* i oktober 2003. Fra 1990 til 1993 var han også president for Bispekonferansen i Papua Ny-Guinea og Salomonøyene og fra 1991 til 6. desember 1995 apostolisk administrator *sede plena* i Goroka. 

Den 17. juli 2006 innvilget pave Benedikt XVI hans aldersbetingede fratreden. Etterpå jobbet Michael Meier som leder av sognet *St. Paul* i Mount Hagen. 

Han returnerte senere til Tyskland og bodde i Steylermisjonærenes studiehus i Sankt Augustin. 

Erkebiskop Meier døde den 3. april 2022 på *Wendelinusheim* i St. Wendel og ble gravlagt i* Holy Trinity Cathedra*l i Mount Hagen.
## Skrifter
**Die Negermission SVD im Süden der USA*. Facultas Historiae Ecclesiasticae Pontificiae Universitatis Gregorianae, Steyl 1961, OCLC 1131277655.
*«Das Negerpriesterseminar in Bay St. Louis». I: *Verbum SVD*. Band 3, 1961, s. 329–468.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Raffaele Monaco La Valletta (1827-1896) *1874
* Kardinal Francesco di Paolo Satolli (1839-1910) *1888
* Kardinal William Henry O'Connell (1859-1944) *1901
* Erkebiskop Richard James Cushing (1895-1970) *1939
* Kardinal John Joseph Wright (1909-1979) *1947 
* Erkebiskop George Elmer Bernarding (1928-2022) *1984
* Biskop *Michael Meier* S.V.D. (1918-2005) *1965

## Referanser